
AVIZ

asupra propunerii legislative privind constituirea Centrului cultural creştin-ortodox al Mănăstirii Cernica

Cu adresa nr.609 din 15 decembrie 2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind constituirea Centrului cultural creştin-ortodox al Mănăstirii Cernica.

În urma examinării, în şedinţa din data de 17 februarie 2004, Comisia, cu 6 voturi pentru şi 18 voturi împotrivă, a hotărât respingerea, din următoarele considerente:

- legislaţia în vigoare din domeniul financiar cuprinde reglementări privind procedura de reconstituire a dreptului de proprietate şi înfiinţarea unor comisii cu atribuţii în acest sens;

- deoarece procesul de reconstituire şi constituire a dreptului de proprietate nu s-a încheiat, comisiile judeţene şi locale de stabilire a dreptului de proprietate asupra terenurilor fiind  încă în activitate, considerăm că reconstituirea dreptului de proprietate al Mănăstirii Cernica asupra terenurilor agricole şi forestiere la care are dreptul se poate realiza tot prin aceste comisii, care au fost create în acest scop şi care au experienţă în domeniu şi dispun de toate datele privind situaţia juridică a terenurilor.

PREŞEDINTE,

SECRETAR,

